Osamnaesto izvješće o provedbi Uredbe Vijeća (EZ) br. 866/2004 od 29. travnja 2004. i stanju koje proizlazi iz njezine primjene za razdoblje od 1. siječnja do 31. prosinca 2021.

Tijela Republike Cipra ne dopuštaju autobusima ciparskih Turaka kojima se prevoze građani EU-a prelazak u područja pod kontrolom Vlade, s obzirom na to da nemaju dokumente koji su u potpunosti usklađeni s pravnom stečevinom i koje su izdala tijela Republike Cipra.

Zabilježeni su dugi redovi na nekoliko mjesta prijelaza. To se pripisuje zahtjevu za provođenje provjere dokumenata povezanih s bolesti COVID-19 uz osobne dokumente.

Podaci koje je zajednica ciparskih Turaka prikupila 2021. pokazuju da je došlo do povećanja broja prelazaka ciparskih Grka na 1 013 778 (prethodno: 495 448) i vozila ciparskih Grka na 581 836 (prethodno: 278 338) iz područja pod kontrolom Vlade u sjeverni dio Cipra. Podaci pokazuju i povećanje broja prelazaka ciparskih Turaka na 893 014 (prethodno: 685 671) i vozila ciparskih Turaka na 479 474 (prethodno: 361 363) u drugom smjeru. Prema dostavljenim statističkim podacima 532 243 građana EU-a (koji nisu Ciprani) i državljana trećih zemalja prešlo je granicu s područja pod kontrolom Vlade u sjeverni dio Cipra (prethodno: 335 934).

Uredbom se uspostavlja pravni okvir za prelazak Ciprana, drugih državljana EU-a i državljana trećih zemalja koji prelaze zelenu crtu razgraničenja (dalje u tekstu: „crta razgraničenja”) na ovlaštenim mjestima prijelaza. Godine 2021. došlo je do povećanja broja prelazaka ciparskih Grka i ciparskih Turaka u odnosu na prethodnu godinu.

Ovim je izvješćem obuhvaćeno razdoblje od 1. siječnja do 31. prosinca 2021.

Osamnaesto izvješće o provedbi Uredbe Vijeća (EZ) br. 866/2004 od 29. travnja 2004. i stanju koje proizlazi iz njezine primjene za razdoblje od 1. siječnja do 31. prosinca 2021.

Prema statističkim podacima koje je dostavila Gospodarska komora turske zajednice na Cipru, ukupna vrijednost robe za koju su izdani prateći dokumenti iznosila je 6 836 060 EUR (prethodno: 4 974 335 EUR). U odnosu na 2020. to je povećanje ukupne vrijednosti robe za koju su izdani prateći dokumenti za 37 %.

Iako nije obuhvaćena područjem primjene Uredbe o zelenoj crti razgraničenja, trgovina iz područja pod kontrolom Vlade u sjeverni dio Cipra, prema podacima Ciparske trgovinske i industrijske komore, smanjila se za otprilike 39 %, sa 694 281 EUR 2020. na 420 253 EUR 2021. Trgovina iz područja pod kontrolom Vlade u sjeverni dio Cipra čini 6,8 % trgovine u suprotnom smjeru (14,8 % 2020.).

Zajednica ciparskih Turaka nastavila je primjenjivati trgovinski režim kojim se „preslikavaju” ograničenja iz Uredbe o zelenoj crti razgraničenja. Dionici među ciparskim Turcima utvrdili su da je glavni razlog tome zaštita lokalnih poduzeća. Nadalje, robom se može trgovati iz područja pod kontrolom Vlade u sjeverni dio Cipra tek nakon izdavanja „uvozne dozvole”. No taj se trgovinski režim ne primjenjuje uvijek dosljedno.

2.2. Vrsta robe

U 2021. priroda proizvoda kojima se trgovalo ostala je uglavnom stabilna. Građevinski i konstrukcijski materijali postali su proizvodi kojima se najviše trgovalo, a slijede ih plastika, namještaj i svježa riba.

Uneseni su novi proizvodi, kao što su ploče od ekspandirane polistirenske tvrde pjene, profili od čelika i aluminija te šipke i vrata od čelika.

2.3. Nepravilnosti

Republika Cipar skrenula je pozornost Komisiji na dva posebna slučaja nepravilnosti do kojih je došlo tijekom izvještajnog razdoblja.

Prvi se odnosio na pošiljku mrkve, čije je uzorke testirao Državni opći laboratorij Republike Cipra. Testovima su otkriveni ostaci pesticida linurona i triadimenola iznad dopuštene granice. Komisija je obavijestila Gospodarsku komoru turske zajednice na Cipru, koja je od proizvođača zatražila da poduzme sve potrebne mjere kako bi osigurao potpunu usklađenost sa svim relevantnim pravilima i standardima zaštite zdravlja.

Drugi se slučaj odnosio na pošiljku maslina, čije je uzorke također testirao Državni opći laboratorij Republike Cipra. Testovima su otkriveni ostaci pesticida cipermetrina iznad dopuštene granice. Komisija je obavijestila Gospodarsku komoru turske zajednice na Cipru.

2.4. Prepreke i poteškoće u vezi s kretanjem robe

Prepreke trgovini preko crte razgraničenja i dalje su prisutne, a Komisija i gospodarski subjekti iz zajednice ciparskih Turaka smatraju da su one razlog trenutačnoj ograničenoj razini trgovine.

Kako je navedeno u prethodnim izvješćima, još nije riješeno pitanje komercijalnih vozila ciparskih Turaka koja prelaze na područja pod kontrolom Vlade i do današnjeg dana komercijalna vozila ciparskih Turaka mase veće od 7,5 tona mogu prijeći crtu razgraničenja samo ako imaju dokumente koji su u potpunosti usklađeni s pravnom stečevinom i koje je izdala Republika Cipar. Tijela Republike Cipra obavijestila su Komisiju o propisima koji su uvedeni radi pojednostavnjenja izdavanja potvrda ciparskim Turcima o tehničkoj ispravnosti vozila i vozačkih dozvola za profesionalne vozače. Rješavanje tog pitanja znatno bi pridonijelo povećanju trgovine jer bi se pojednostavnio prijevoz robe. To bi osnažilo i veze među ciparskim gospodarskim subjektima i znatno pridonijelo jačanju povjerenja između zajednica. Komisija će nastaviti surađivati s tijelima Republike Cipra i zajednicom ciparskih Turaka kako bi pronašli rješenje za to pitanje.

Kako je navedeno u izvješćima prošlih godina, tijela Republike Cipra ne dopuštaju prelazak prerađenih prehrambenih proizvoda i materijala koji dolaze u dodir s hranom preko crte razgraničenja zbog zabrinutosti zdravstvenih službi u pogledu postupka proizvodnje u sjevernom dijelu Cipra. Komisija je Republici Cipru potvrdila da su ti proizvodi dopušteni na temelju primjenjivog pravnog okvira za prelazak zelene crte razgraničenja. Iako tijela Republike Cipra mogu uzimati uzorke proizvoda na mjestima prijelaza radi daljnje analize u skladu s primjenom Uredbe o zelenoj crti razgraničenja, ne bi trebala sprečavati prelazak svih prerađenih prehrambenih proizvoda preko crte razgraničenja. Komisija žali što tijekom izvještajnog razdoblja nije ostvaren nikakav napredak u rješavanju tog problema. Komisija je i dalje zabrinuta u vezi s pitanjem prerađene hrane te će nastaviti raspravljati o tome s tijelima Republike Cipra.

Kao i prošlih godina, trgovci u zajednici ciparskih Turaka i dalje prijavljuju poteškoće pri opskrbljivanju trgovina svojim proizvodima te oglašavanju svojih proizvoda i usluga u područjima pod kontrolom Vlade, što otežava trgovinu. Trgovci nastavljaju izvješćivati o manjku potražnje ciparskih Grka za proizvodima ciparskih Turaka. Osim toga, navodi se da se trgovci iz obiju zajednica koji žele započeti poslovati s drugom zajednicom suočavaju s mnogim administrativnim problemima; na primjer, ciparskim Turcima koji trguju preko zelene crte razgraničenja otežano je otvaranje računa u bankama u područjima pod kontrolom Vlade.

2.5. Krijumčarenje robe

Krijumčarenje robe i dalje se nastavilo, što je odraz poteškoća u kontroli nezakonitih kretanja preko crte razgraničenja.

U 2021. Republika Cipar provela je 1 518 postupaka oduzimanja krijumčarene robe (prethodno: 494), što je povećanje od 207 %. Došlo je do porasta krijumčarenja poljoprivrednih i mliječnih proizvoda te proizvoda životinjskog podrijetla. Znatno se povećala količina cigareta i duhana za motanje koje je Republika Cipar zaplijenila na zelenoj crti razgraničenja: 246 460 cigareta i 165 160 g duhana za motanje (prethodno: 78 620 cigareta i 103 135 g duhana za motanje). Usto, zaplijenjeno je i 55 470 punjenja elektroničkih cigareta te 79 025 g duhana za nargile. Drugi zaplijenjeni predmeti bili su alkohol, automobili, gorivo, roba kojom se krše prava intelektualnog vlasništva, lijekovi i pesticidi. Na Okružnom sudu podnesene su četiri tužbe zbog krijumčarenja. Slučajevi krijumčarenja malih količina cigareta većinom su rješavani izricanjem administrativne novčane kazne i oduzimanjem.

Tijela ESBA-e 2021. su zabilježila i znatno povećanje broja oduzimanja krijumčarene robe u ESBA-i; bilo je 516 oduzimanja u odnosu na njih 138 2020.

Uprava ESBA-e pratila je i zabilježila količine građevinskog materijala, ribe, cigareta itd., kojima se tradicionalno opskrbljuje stanovništvo ciparskih Turaka iz sela Pyla, koje se nalazi u tampon-zoni (članak 4. stavak 10. Uredbe o zelenoj crti razgraničenja).

2.6. Pojednostavnjenje trgovine